a041a1ebcc366e21b5779656cb57a5e5

Kakav je ***[propis](https://pitajucene.com/search/Propis/questions/ "Pretraži pitanja o propisima")*** dodirivanja Mushafa od strane djece?


* 
* 
* 
* 
* 
* 
* 

 
Kakav je propis dodirivanja Mushafa od strane djece?
pitajucene.com
2021.31

***[Ulema](https://pitajucene.com/search/ulem/questions/ "Pretraži pitanja o ulemi")*** se razilazi po pitanju dodirivanja Mushafa za onoga ko nije čist (muhdis). Neki učenjaci kažu: “Dozvoljeno je da osoba koja nije čista dodiruje ***[Mushaf](https://pitajucene.com/search/mushaf/questions/ "Pretraži pitanja o Mushafu")***, jer ne postoji vjerodostojan i jasan argument koji zabranjuje nečistoj osobi da dodiruje Mushaf, a osnova i temelj je dozvoljenost i neobaveznost određene stvari.” Ima učenjaka koji kažu: “Nije dozvoljeno dodirivati Mushaf osim onome ko je čist, jer se u hadisu Amra b. Hazma, koji je napisao ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, navodi: “da ne dodiruje Kur’an osim onaj ko je čist”, a pod čistim se ovdje misli na osobu čistu od nečistoće (hadesa) .” Ovo mišljenje je ispravnije od prvog, jer riječ čist (tahir), mada se podjednako može odnositi na terminološku čistoću (taharetu ma ‘nevije), a i na osjetilnu čistoću (taharetu hissije), uobičajeno je da se u šerijatskim tekstovima ne izražava sa riječju čist (tahir) za onoga čija je ***[čistoća](https://pitajucene.com/search/%C4%8Disto%C4%87a/questions/ "Pretraži pitanja o čistoći")*** terminološka, jer je osoba čista terminološkom čistoćom ustvari musliman. Ostaje zatim da se vidi da li ***[propis](https://pitajucene.com/search/Propis/questions/ "Pretraži pitanja o propisima")*** obuhvata i malenu dj ecu koja uče Kur’an, pa im je obavezan ***[abdest](https://pitajucene.com/search/Abdest/questions/ "Pretraži pitanja o abdestu")***, ili ih propis ne obuhvata, jer oni nisu ni zaduženi šerijatskim obavezama (mukellefi) ? U ovome su se također učenjaci razišli, tako neki kažu: “Malena djeca nisu dužna da se abdeste radi dodirivanja Mushafa, jer nisu šerijatski obveznici”, dok drugi opet kažu: “Njihova obaveza je da se abdeste”, i ovo mišljenje je bez sumnje sigurnije i korisnije jer time usađujemo u dječija srca poštivanje Allahovog govora. Međutim, ako je u obavezivanju djece poteškoća, onda ona mogu dodirivati Mushaf i preko zastora (hail), jer je dodirivanje Mushafa preko zastora dozvoljeno onome ko je čist, a i ko je nečist.15 (Salih b. Usejmin)


15 Fetava islamije (4/23).


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


